CELEX: 52008PC0838
Language: hu
Date: 2008-12-03
Title: Javaslat: az Európai parlament és a Tanács rendelete az Európai Regionális Fejlesztési Alapról szóló 1080/2006/EK rendeletnek az energiahatékonyságba és a megújuló energiaforrásokba való lakásberuházások támogathatósága tekintetében történő módosításáról

Fontos jogi nyilatkozat

|

52008PC0838

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 3.12.2008COM(2008) 838 végleges2008/0245 (COD)Javaslat:AZ EURÓPAI PARLAMENT ÉS A TANÁCS RENDELETEaz Európai Regionális Fejlesztési Alapról szóló 1080/2006/EK rendeletnek az energiahatékonyságba és a megújuló energiaforrásokba való lakásberuházások támogathatósága tekintetében történő módosításárólINDOKOLÁS1. A javaslat háttere |110 | A javaslat indokai és célkitűzései A pénzügyi válság kezelésének részeképpen a Bizottság a tagállamoknak a reálgazdaság élénkítését célzó keretprogramot javasolt[1]. A tagállamok által támogatott kezdeményezést megerősítette az európai gazdaságélénkítési terv[2], amely egyebek között azt javasolta, hogy a lisszaboni stratégia prioritási területein fogadjanak el intézkedéseket. Az energia terén különös figyelmet érdemel az épületek energiahatékonyságának fokozása. A tagállamokat ezért arra ösztönözik: módosítsák a strukturális alapokra vonatkozó operatív programjukat annak érdekében, hogy nagyobb részt juttassanak az energiahatékonysági beruházásoknak, beleértve a szociális lakások finanszírozását is. Ehhez a jelenlegi jogszabályi keret módosítására van szükség. |120 | Általános háttér Az épületekben történő energiaberuházás felgyorsítása hozzájárul Európa fenntartható növekedési potenciáljának erősítéséhez, az EU versenyképességének fokozásához, a know-how bővítéséhez az energiahatékonyság és a megújuló energiák terén, valamint az európai energiastratégiai célkitűzések támogatásához. Ezenfelül az alacsony jövedelmű háztartásoknak kedvező állami beruházás megerősíti a szolidaritást és biztosítja a társadalmi kohéziót ebben az időszakban. Bár a lakásberuházás nem az EU hatáskörébe tartozik, az EU politikái hatással vannak rá. Az épületekbe – beleértve a szociális lakásokat – történő energiaberuházás támogatásáról szóló döntés a tagállamok hatáskörébe tartozik. A lakásberuházásért felelős miniszterek a közelmúltban, 2008. november 24-én Marseille-ben tartott informális ülésükön hangsúlyozták az ilyesfajta támogatás fontosságát és szükségességét. A jelenlegi helyzetben első lépésként fontos lehetővé tenni, hogy az ilyen beruházásokhoz uniós pénzügyi támogatást lehessen igénybe venni, mégpedig úgy, hogy valamennyi tagállam számára biztosítják a megfelelő jogi eszközt, majd gondoskodnak róla, hogy a tagállam ezt megfelelően használja. Ezenfelül az EU által társfinanszírozott állami támogatásokat csak a legrászorulóbb háztartásokra korlátoznák. A tervezett javaslat támogatja az energiahatékonyságba és a megújuló energiákba való beruházást, mely utóbbi az EU energia- és éghajlatváltozási stratégiájának egyik kulcseleme, illetve mindkettő prioritást élvező támogatás az ERFA keretében. |130 | A javaslat által érintett területet szabályozó hatályos rendelkezések A jelenlegi szabályozás szerint az ERFA-ból a lakáságazatban, az energiahatékonyságot beleértve, kizárólag az Európai Unióhoz 2004. május 1-jén vagy ezután csatlakozó tagállamok részesülnek támogatásban, az 1080/2006/EK rendelet 7. cikke (2) bekezdésében meghatározott feltételekkel. |140 | Összhang az Unió egyéb szakpolitikáival és célkitűzéseivel A javaslat teljes mértékben összhangban van az EU szakpolitikai célkitűzéseivel a környezet, energiahatékonyság és megújuló energiák terén, és támogatja az épületek energiahatékonyságáról szóló 2002/91/EK irányelv[3], az energia-végfelhasználás hatékonyságáról és az energetikai szolgáltatásokról, valamint a 93/76/EGK tanácsi irányelv hatályon kívül helyezéséről szóló 2006/32/EK irányelv[4], illetve a megújuló forrásokból előállított energia támogatásáról szóló európai parlamenti és tanácsi irányelvjavaslat[5] célkitűzéseit. |2. Konzultáció az érdekelt felekkel és hatásvizsgálat |Konzultáció az érdekelt felekkel |211 | A konzultáció módszerei, az érintett főbb ágazatok és a válaszadók általános bemutatása Az alapok koordinációs bizottságának (COCOF) két, 2008. szeptember 24-i és október 21-i ülésén – az épületek energiahatékonyságáról és megújuló energiáiról szóló iránymutatás segítségével (08/0034/02. sz. COCOF feljegyzés) – sor kerülhetett a rendelet szövege által megengedett rugalmasság mértékének vizsgálatára. |212 | A válaszok összefoglalása és figyelembevételük módja E tanácskozásokból összességében az derült ki, hogy a tagállamok véleménye szerint az 1080/2006/EK rendelet értelmezéséből eredő megoldások önmagukban nem megfelelőek. |Szakértői vélemények összegyűjtése és felhasználása |229 | Külső szakértők bevonására nem volt szükség. |230 | Hatásvizsgálat A javaslat olyan, nem szabályozási módosítások sorát egészíti ki, amelyek célja annak biztosítása, hogy a tagállamok teljes mértékben kiaknázhassák az ERFA és a Kohéziós Alap keretében rendelkezésre álló társfinanszírozási lehetőségeket (08/0034/02. sz. COCOF feljegyzés). Kibővíti a lakásberuházási kiadások támogathatóságának körét annak érdekében, hogy lehetővé tegye és megkönnyítse a további beruházásokat, amelyek a meglévő szabályozási keret módosítása nélkül nem lennének lehetségesek. |3. 3. A javaslat jogi elemei |305 | A javasolt fellépés összefoglalása Az Európai Regionális Fejlesztési Alapról szóló 1080/2006/EK rendelet javasolt módosításának célja, hogy lehetővé tegye és megkönnyítse az energiahatékonysági és megújuló energiákkal kapcsolatos támogatásokat a lakásszektorban valamennyi tagállamban. A jelentős gazdasági eredmények eléréséhez fontos, hogy az ilyen jellegű beruházásokra ne részletekben és izoláltan kerüljön sor, hanem a nemzeti közhatóságok által a megfelelő szinten meghatározott program keretében. Ilyen lehet például az állami támogatások rendszere, vagy egy nagyarányú közbeszerzési program. Szintén alapvető, hogy a kohéziós politika keretében megvalósuló támogatások oda összpontosuljanak, ahol állami támogatásra van szükség, ebben az esetben az alacsony jövedelmű háztartásokra. Mivel ez utóbbinak nincs uniós szintű meghatározása, a tagállamoknak a hatályos nemzeti rendelkezéseken alapuló nemzeti definíciót kell alkalmazniuk. |310 | Jogalap Az Európai Regionális Fejlesztési Alapról és az 1783/1999/EK rendelet hatályon kívül helyezéséről szóló 1080/2006/EK európai parlamenti és tanácsi rendelet 7. cikke határozza meg a lakásberuházásokra alkalmazandó támogathatósági szabályokat. |329 | A szubszidiaritás elve A javaslat megfelel a szubszidiaritás elvének, mivel célja, hogy támogassa a tagállamokat az alapok megosztott irányításában betöltött szerepük megerősítését kísérő változások folyamán. A tervezett javaslat ezen felül lehetővé teszi a tagállamok számára, hogy az állami támogatás keretét úgy alakítsák, ahogyan megítélésük szerint a legmegfelelőbb, és hogy az alacsony jövedelmű háztartások fogalmára nemzeti meghatározást alkalmazzanak. |Az arányosság elve A javaslat a következő ok(ok) miatt megfelel az arányosság elvének: |331 | A javaslat megfelel az arányosság elvének, mivel arra korlátozódik, hogy kiegészítő feltételek meghatározása nélkül biztosítsa valamennyi tagállamban az ERFA keretében a lakásszektorban az energiaberuházások támogathatóságát az alacsony jövedelmű háztartások számára. |332 | A javaslat kizárólag azoknak biztosít további lehetőséget a tagállamokban a beruházási tevékenységre, akik állami támogatásra szorulnak. |Az eszközök megválasztása |341 | Javasolt eszköz: rendelet. |342 | Más eszközök a következő ok(ok) miatt nem lennének alkalmasak: A Bizottság már kimerítette a jelenlegi szabályozás kínálta lehetőségeket. A korlátozott támogathatóságot előíró jelenlegi szabályok még a legrugalmasabb értelmezés mellett sem tesznek lehetővé jelentős beruházásokat a lakásszektorban valamennyi tagállamban. |4. Költségvetési Vonzat |409 | A javaslat nincs kihatással a Közösség költségvetésére. |2008/0245 (COD)Javaslat:AZ EURÓPAI PARLAMENT ÉS A TANÁCS RENDELETEaz Európai Regionális Fejlesztési Alapról szóló 1080/2006/EK rendeletnek az energiahatékonyságba és a megújuló energiaforrásokba való lakásberuházások támogathatósága tekintetében történő módosításárólAZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 162. cikkére,tekintettel a Bizottság javaslatára,[6]tekintettel az Európai Gazdasági és Szociális Bizottság véleményére,[7]tekintettel a Régiók Bizottságának véleményére,[8]a Szerződés 251. cikkében megállapított eljárásnak megfelelően,mivel:(1) Európa hosszú távú növekedési potenciáljának megerősítése érdekében, a Bizottság közleményt[9] fogadott el az európai gazdaságélénkítési tervről, amely kitér az épületek energiahatékonyságának javítását célzó beruházások fontosságára, a lakásszektorban is.(2) Az Európai Regionális Fejlesztési Alap csak az Európai Unióhoz 2004. május 1-jén vagy azt követően csatlakozó tagállamok esetében finanszíroz a lakásszektornak – az energiahatékonyságot is beleértve – nyújtott támogatásokat, amennyiben teljesítik az Európai Regionális Fejlesztési Alapról és az 1783/1999/EK rendelet hatályon kívül helyezéséről szóló, 2006. július 5-i 1080/2006/EK európai parlamenti és tanácsi rendelet[10] 7. cikke (2) bekezdésében meghatározott feltételeket. A lakásszektornak nyújtott energiahatékonysági és megújuló energiával kapcsolatos beruházásokat valamennyi tagállam számára hozzáférhetővé kell tenni.(3) Támogatást kell nyújtani azon beruházásoknak, amelyek állami rendszerek keretében valósulnak meg, az energia-végfelhasználás hatékonyságáról és az energetikai szolgáltatásokról, valamint a 93/76/EGK tanácsi irányelv hatályon kívül helyezéséről szóló, 2006/32/EK európai parlamenti és tanácsi irányelv[11] célkitűzéseivel összhangban.(4) Annak biztosítása érdekében, hogy az EK-Szerződés 158. cikkében meghatározott gazdasági és társadalmi kohézió célkitűzései megvalósulnak, a támogatásokat a hatályos nemzeti jogszabályok által meghatározott alacsony jövedelmű háztartásokra kell összpontosítani.(5) Az 1080/2006/EK rendeletet tehát ennek megfelelően módosítani kell,ELFOGADTA EZT A RENDELETET:1. cikkAz 1080/2006/EK rendelet 7. cikke a következőképpen módosul:1. A szöveg az (1) bekezdés után a következő (1a) bekezdéssel egészül ki:„(1a) A meglévő lakásállományban az alacsony jövedelmű háztartások javára az energiahatékonyság fokozására és a megújuló energiák használatára fordított lakásberuházási kiadások valamennyi tagállam esetében támogathatók.”2. A (2) bekezdés bevezető fordulata helyébe a következő szöveg lép:„A lakásberuházási kiadások – az (1a) bekezdésben meghatározottak szerint az energiahatékonyság és a megújuló energiák használata kivételével – kizárólag az Európai Unióhoz 2004. május 1-jén vagy ezután csatlakozott tagállamok esetében, és az alábbi feltételek mellett támogathatók:”2. cikkEz az irányelv az Európai Unió Hivatalos Lapjában való kihirdetését követő huszadik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, -án/-én.Az Európai Parlament részéről a Tanács részérőlAz elnök az elnök [1] COM(2008) 706.[2] COM(2008) 800.[3] HL L 1., 2003.1.4., 65. o.[4] HL L 114., 2006.4.27., 64. o.[5] COM(2008) 19, 2008.1.23.[6] HL C […], […], […]. o.[7] HL C […], […], […]. o.[8] HL C […], […], […]. o.[9] COM(2008) 800., 2008.11.26.[10] HL L 210., 2006.7.31 1. o.[11] HL L 114., 2006.4.27 64. o.